User:S.Simon Raj/sandbox

சிராங்கூன் சாலை

சிராங்கூன் சாலை சிங்கப்பூரின் வடகிழக்குப் பகுதியில் அமைந்துள்ளது. செங்காங், ஹவ்காங், அங் மோ கியோ, பீஷான், தோ பா யோ போன்ற பகுதிகளுக்கு எல்லையாக உள்ளது. சொற்பிறப்பு இந்தியாவிலிருந்து தமிழ் முஸ்லீம் வர்த்தகர்கள் 19ஆம் நூற்றாண்டில் சிராங்கூன் குடியேற்றத்தில் முன்னோடியாகக் கருதப்பட்டார்கள். சிராங்கூன் சாலை 1821ஆம் ஆண்டில் முதன் முதலாகக் கடிவாளப் பாதை என்று அழைக்கப்பட்டது. மேலும் 1822 ஆம் ஆண்டில் அது வூட்ஸ்வில் கார்ணர் என அழைக்கப்பட்டது. 1822 இல் தொடங்கி 1827ஆம் ஆண்டில் சிராங்கூன் சாலை சிராங்கூன் நதி வரை நீட்டிக்கப்பட்டது. சிராங்கூன் எனும் பெயர் அங்குள்ள சதுப்பு நிலத்தில் காணப்பட்ட பறவையிடமிருந்து வந்தது. அப்பறவை ரங்கூன் நதியில் கண்டுபிடிக்கப்பட்டது. மலாய் மொழியில் சி என்றால் 1 என்பதன் சுருக்கம். அதனால் அதை சிராங்கூன் என்று மாற்றிவிட்டார்கள்.

வரலாறு சிராங்கூன் சாலை வடக்குப் பகுதியில் இருக்கும் பெண்டிமியரால் சீன காய்கறித் தோட்டங்கள் என அழைக்கப்பட்டது. மேலும், இந்தப் பகுதியில் நிறைய பலாப்பழ மரங்கள் இருந்ததால் இதைப் பலாப்பழப் பாதம் எனவும் அழைத்தார்கள். சிராங்கூன் சாலையில் அதிகமாகக் குடியிருக்கும் இனம் இந்திய இனம்தான். ஏனென்றால் 1826ஆம் ஆண்டில் இந்தியர்கள் செங்கல் சூளைகளிலும், ஆடும் மாடும் மேய்க்கும் இடத்திலும் வேலை செய்தார்கள். இந்தப் பகுதியில் பெரும்பான்மையாக இந்தியர்கள் வசித்து வந்ததால்  இதைக் குட்டி இந்தியா என அழைக்க ஆரம்பித்தனர்.

கோவில்கள் நிறைந்த சாலை சிங்கப்பூரில் உள்ள அனைவருக்கும் நன்கு அறிமுகமான சிராங்கூன் சாலையில் மூன்று கோவில்கள் அருகருகே உள்ளன. வீரமாகாளியம்மன் கோவில் சிராங்கூன் சாலையில் ஸ்ரீ வீரமகாளியம்மன் கோயில் உள்ளது. அந்தக் கோயில் ஒரு நூற்றுண்டுக்கு முன்பே சுமார் 2.2 மில்லியன் செலவில் கட்டப்பட்டது. அக்கோயிலின் கும்பாபிஷேகம் 1987ம் ஆண்டு 8 பிப்ரவரி அன்று நடந்தது.

ஸ்ரீ ஸ்ரீநிவாசப் பெருமாள் ஆலயம் சிராங்கூன் சாலையில் மத்தியப் பகுதியில் அமைந்துள்ளது அருள்மிகு ஸ்ரீநிவாசப் பெருமாள் ஆலயம். சிங்கப்பூரிலுள்ள மிகப்பெரிய இடப்பரப்பளவில் அமைந்துள்ள கோவில் என்ற சிறப்புக்குரியது. இக்கோயிலின் மிக உயர்ந்த ராஜகோபுரம் இதன் தனிச்சிறப்பாகும். 1855ம் ஆண்டு மகாவிஷ்ணுவை பிரதான தெய்வமாகக் கொண்டு இக்கோயில் கட்டப்பட்டது. 1966ல் 20 மீட்டர் உயரமுள்ள இராஜகோபுரம் அமைக்கப்பட்டது. இராஜகோபுத்தில் விஷ்ணுவின் பல்வேறு அவதாரங்கள் சிற்பங்களாக வடிவமைக்கப்பட்டுள்ளன. 1978ம் ஆண்டு இவ்வாலயம், தேசிய நினைவுச் சின்னமாக சிங்கப்பூர் அரசால் அங்கீகரிக்கப்பட்டது. ஆரம்ப காலத்தில் இக்கோயிலைச் சுற்றி குளமும், காய்கறித் தோட்டங்களும் அமைந்திருந்தன. இந்தக் கோவிலில் அழகிய 5 அடுக்குக் கோபுரம் பி கோவிந்தசாமி பிள்ளை என்பவரால் கட்டப்பட்டது. மேலும் இங்கு ஒரு திருமண மண்டபமும் அவரின் பெயரில் அமைந்துள்ளது. ஸ்ரீநிவாசப் பெருமாள் கோவில் அனைவராலும் நன்கு அறியப்பட்ட ஓர் பழமை வாய்ந்த ஆலயம். தைப்பூசம், தீமிதித் திருவிழா போன்றவை இக்கோவிலிலிருந்தே துவங்கப்படுகின்றன. வடபத்திர காளியம்மன் கோவில் இருபதாம் நூற்றாண்டின் தொடக்கத்தில் இக்கோவில் கட்டப்பட்டது.

வியாபார மையம் ஏராளமான துணிக்கடைகளும், மளிகைக் கடைகளும், சைவ அசைவ உணவுக் கடைகளும் உள்ளன. ஒரு கிலோமீட்டர் பரப்பளவில் ஆக அதிகக் கடைகள் நிறைந்த ஒரு பகுதி என்ற பெருமைக்குரியது இச்சாலை. இச்சாலையில் சுற்றுலாப் பயணிகளிடேயேயும் உள்ளூர் மக்களிடையேயும் மிகவும் பிரபலமான முஸ்தாபா செண்டர் இச்சாலையில் உள்ளது. இக்கடையின் வளர்ச்சியால் இவ்வட்டாரமே புதுப்பொலிவுடன் 24 மணிநேரமும் சேவையாற்றும் வட்டாரமாக மாறியுள்ளது. இந்தியப் பொருட்கள் எல்லாம் ஒரே இடத்தில் கிடைக்கும் என்பதால் வார இறுதியில் முக்கியமாக ஞாயிற்றுக் கிழமைகளில் பல வெளிநாட்டு ஊழியர்கள் இங்கு கூடுவர். கொண்டாட்டங்கள் நிறைந்த சாலை சிராங்கூன் சாலை கொண்டாட்டங்கள் நிறைந்த சாலை. பொங்கல், தீபாவளிக் காலங்களில் விழாக்கோலம் பூண்டு காணப்படும். விளக்கொளிகாளால் சாலைகள் மின்னும். சிறப்பான பொங்கல் மற்றும் தீபாவளிச் சந்தையும், சிறப்பு நிகழ்ச்சிகளும் இச்சாலையில் நடைபெறும். பள்ளிப் பிள்ளைகள் பண்டிகைக் கால்களில் இங்கு வந்து பாரம்பரியக் கலைகளைப் பற்றியும், கொண்டாட்டங்கள் பற்றியும் அறிந்து செல்வர். இந்திய மரபுடைமை நிலையம் அமைந்துள்ளதும் இச்சாலையின் கிளைச் சாலையில்தான். வரலாற்றுப் புகழ்பெற்ற வீராசாமி சாலையும், பஃபளோ சாலையும் இங்கேதான் அமைந்துள்ளது. சிங்கப்பூர் இந்தியர் மேம்பாட்டுச் சங்கம் (சிண்டா) அமைந்துள்ளதும், உமறுப்புலவர் தமிழ்மொழி வளமை நிலையம் அமைந்துள்ளதும் இச்சாலைப் பகுதியில்தான்.

சைமன் ராஜ் பெண்டிமியர் உயர்நிலைப்பள்ளி